Politiet har modtaget cirka 2500 klager i 2018. Knap en fjerdedel af klagerne handler om politiets adfærd. Her fik kun 6,6 procent medhold i deres klager i 2017.

Annonce

Klager: Tusindvis af borgere har været utilfredse med politiets afgørelser og adfærd i 2018. Dansk politi har modtaget cirka 2500 klager sidste år. Det viser tal, som avisen Danmark har fået fra de enkelte politikredse. Tallet kan dog være højere, idet nogle klager lander hos Den Uafhængige Politiklagemyndighed (DUP), som endnu ikke har gjort tallene for 2018 op. Desuden er Midt- og Vestjyllands Politi ikke vendt tilbage på avisens henvendelser, så her er talmaterialet mangelfuldt. Knap en fjerdel af klagerne handler om politiets adfærd. Her har borgerne eksempelvis klaget over påstået magtmisbrug, krænkelser, nedladende sprogbrug og lignende. Den resterende del er såkaldte dispositionsklager, der dækker over politiets afgørelser og handlinger. Her har borgere eksempelvis klaget over bøder, anholdelser, beslaglæggelser. Antallet af klager svinger fra år til år i de enkelte politikredse. På landsplan peger tallene dog på, at der er sket et moderat fald i antallet af klager siden 2014.

Sådan bliver din klage behandlet



Når du sender en klage til politiet, kan den blive behandlet på flere måder.



Dispositionsklage : Klager du over en bøde, en anholdelse, at du har fået ting beslaglagt eller at politiet ikke er rykket ud til indbrud, bliver din klage udelukkende behandlet af politiet selv i den pågældende politikreds.



: Klager du over en bøde, en anholdelse, at du har fået ting beslaglagt eller at politiet ikke er rykket ud til indbrud, bliver din klage udelukkende behandlet af politiet selv i den pågældende politikreds. Adfærdsklage: Klager du over, at en betjent har talt grimt eller brugt unødvendig magt imod dig, bliver klagen efterforsket af Den Uafhængige Politiklagemyndighed (DUP).



Klager du over, at en betjent har talt grimt eller brugt unødvendig magt imod dig, bliver klagen efterforsket af Den Uafhængige Politiklagemyndighed (DUP). Straffesag: Vurderer DUP, at betjentens magtanvendelse har været så grov, at det er inden for strafferetten, bliver din klage kørt som en straffesag.



Vurderer DUP, at betjentens magtanvendelse har været så grov, at det er inden for strafferetten, bliver din klage kørt som en straffesag. Færdselssag: Klager du over politiets opførsel i trafikken, bliver din klage behandlet af DUP.



Klager du over politiets opførsel i trafikken, bliver din klage behandlet af DUP. Er en person død eller kommet voldsomt til skade i politiets varetægt, bliver sagen efterforsket af DUP, og sendt videre til Statsadvokaten.



Grafik: Mikkel Damsgård Petersen

Annonce

Kritik af klagesystem

Ud af 500 klager over politiets adfærd i 2017, fik 6,6 procent medhold. Ifølge kontorleder i DUP Allan Knudsen er det et udtryk for, at dansk politi fungerer godt, mener Allan Knudsen. - Vores vurdering ud fra den lave kritikprocent er, at vi har et godt og ordenligt politi. Men vi udtaler selvfølgelig kritik, når det er berettiget, siger han. DUP kom til verden i 2012 for at skabe bedre tillid til politiet og forbedre borgernes vilkår i forbindelse med en klagesag. I en DR dokumentar fra maj sidste år, kritiserer en række eksperter dog systemet for ikke at gå nok i dybden med efterforskningen af klagerne. En evaluering, som kriminologen Lars Holmberg lavede af DUP i 2017, viste ligeledes, at over 73 procent af de personer, der klager over politiet, stadig er utilfredse med behandlingen af deres klager. DR's afdækning fik justitsminister Søren Pape Poulsen til at love flere penge til politiets klagesystem.

Annonce

Ønsker ikke straf

I forbindelse med sin evaluering af DUP kiggede Lars Holmberg på, hvem der egentlig klager, og hvad klagerne typisk handler om. Konklusionen er, at alle lige fra teenagere til 90-årige klager - og klagerne handler om alt lige fra grimt sprogbrug til voldsepisoder. Lars Holmberg peger dog på ét fællestræk: Det er kun de færreste, der klager over politiet, som ønsker, at den enkelte betjent skal straffes. - Først og fremmest vil folk gerne bidrage til, at politiet opfører sig bedre en anden gang. Det er mere en systemkritik end det er et ønske om at komme efter den enkelte, siger han.

Annonce

Efterforsker klager